Letnja univerzijada 2009.

**Letnja univerzijada 2009.** je bila -{XXV}- letnja Univerzijada, održana u Beogradu od 1. jula do 12. jula 2009. godine. Otvorena je u Beogradskoj areni. Takmičenja u nekim sportovima su održana i u Zemunu, Pančevu, Obrenovcu, Novom Sadu, Smederevu i Vršcu.

Očekuje se prisustvo oko 10000 sportista iz oko 170 zemalja. Sportisti će se takmičiti u 15 sportova.

Odluka da se Letnja univerzijada 2009. održi u Beogradu doneta je 19. januara 2005. u Insbruku. Beograd je izabran u konkurenciji Montereja iz Meksika i Poznanja iz Poljske. Maskote ove univerzijade je vrabac Srba.

## Nadmetanje za domaćinstvo
Beograd je trebalo da bude domaćin Letnje univerzijade 1975., ali je organizator, Univerzitetski savez za fizičku kulturu Jugoslavije, otkazao je domaćinstvo u poslednji čas i tadašnji predsednik Fisu Primo Nebiolo je imao samo toliko vremena da u Rimu organizuje Univerzijadu u atletici. Za organizaciju takmičenja u ostalim sportovima, kao i smeštaja i transporta učesnika, nije bilo vremena.

Kandidature za domaćina Letnje univerzijade 2009. podnete su početkom 2004. Pored Beograda, kandidature su podneli meksički grad Monterej i poljski Poznanj. U korist Beograda su išle brojni sportski događaji koji su se održali 2005, 2006. i 2007. kao što su Evropsko prvenstvo u košarci 2005., Evropsko prvenstvo u odbojci 2005., Evropsko prvenstvo u vaterpolu 2006. i Evropski olimpijski festival mladih 2007. Beograd je ranije dva puta neuspešno konkurisao za domaćina letnjih olimpijskih igara 1992. i 1996.

Na ceremoniji održanoj 19. januara 2005. u Insbruku tokom Zimske univerzijade 2005., Beograd je izabran za domaćina Letnje univerzijade 2009.

## Pripreme
Planirano je da se na Univerzijadi takimiči 13.000 sportista u 21 sportu, ali se od toga odustalo zbog velikih troškova i potrebe za smeštaj većeg broja učesnika. Iz istih razloga ceremonije otvaranja izatvaranja će se održati u Beogradskoj areni, dok su u spisak objekata u kom će se održati takmičenja uvršteni i sportski objekti i iz Vojvodine.

Zbog spornih odluka razrešen je direktor Univerzijade, a njegove dužnosti obavljaće potpredsednik Vlade Srbije Božidar Đelić.

Medalje koje će se dodeljivati sportistima su kreirala studenti Fakulteta primenjenih umetnosti Nina Vujasin, Jovana Petković i Marko Stanković, a izradila ih je kovnica Narodne banke Srbije.

Održavanje Univerzijade je uticalo na planove nastave beogradskih fakulteta, jer se predavanja moraju okončati do 1. juna, a ispitni rok najkasnije 20 dana kasnije, kada će korisnici studentskih domova morati da se isele. Zbog održavanja Univerzijade prijemni ispiti na fakultetima će morati promeniti mesto održavanja.

### Univerzitetsko selo

U Univerzitetskom selu (popularno zvano Belvil) će boraviti svi učesnici Letnje Univerzijade 2009. Selo se nalazi na Novom Beogradu, na 15&nbsp;km od aerodroma Nikola Tesla i 6 -{km}- od centra grada i specijalno je izgrađeno za ovo takmičenje. Čini ga 14 stambenih zgrada sa 1858 modernih stanova, poslovne zi upravne zgrada na površini od 15 -{ha}-. Svaka zgrada u stambenom delu je dobila ime po nekom cvetu. Posle Univerzijade stanovi će biti prodati.

U sklopu priprema za Univerzijadu uklonjeno je nehigijensko romsko naselje preko puta Univerzitetskog sela.

Univerzitetsko selo je svečano otovreno 24. juna 2009.

### Volonteri
Beograd je pre Univerzijade bio organizator dva velika događaja, Evropskog olimpijskog festivala mladih 2007. i Pesme Evrovizije 2008. i tom prilikom je počela da se organizuje volonterska mreža. Do sada je prihvaćeno oko 12.000 prijava za volontiranje.

Na ovoj Univerzijadi će kao specijalni gosti volontirati i 160 volontera iz ruske republike Tatarstan, u sklopu priprema Kazanja za Letnju univerzijadu 2013.

## Dvorane
Letnja univerzijada 2009. će se održati na 59 borilišta u Beogradu, Zemunu, Pančevu, Obrenovcu, Novom Sadu, Smederevu i Vršcu. Ceremonija otvaranja i zatvaranja će se održati u Beogradskoj areni. Planirano je bilo da se otvaranje i zatvaranje Univerzijade održi na Stadionu Crvena zvezda, ali se od toga odustalo zbog visokih troškova. Planirano je da se u Obrenovcu se održe takmičenja u vaterpolu i odbojci, u Pančevu i Vršcu košarkaška takmičenja, a da se u Novom Sadu i Inđiju ugoste odbojkaši. Planirano je da se za Univerzijadu izgrade sportski objekti u Inđiji i Zrenjaninu, ali hala u Inđiji neće biti dovršena do Univerzijade.


Datoteka:Belgrade Arena north.jpg|Beogradska arena
Datoteka:Fk Red Star stadium.jpg|Stadion Crvena zvezda
Datoteka:FK Partizan 02.jpg|Stadion Partizana
Datoteka:SRC Tasmajdan.JPG|SRC Tašmajdan
Datoteka:BeogradskiSajam1.jpg|Beogradski sajam
Datoteka:Spens.jpg|SPENS
Datoteka:Vrsac, Centar Milenjum.jpg|Centar Milenijum


## Sportovi

Planirano je da se među sportovima nađu i rvanje, streljaštvo, veslanje, kajak i kanu na mirnim vodama, rukomet i karate, ali se od toga odustalo zbog troškova.

### Raspored takmičenja

## Bilans medalja ukupno

## Reference

## Vanjske veze

* Zvanična internet prezentacija 
* Zvanični sajt (FISU)